Жељу Желев

Жељу Желев (,  - ) - бугарски политичар, прв некомунистички претседател на Бугарија во периодот од 1990 до 1997 година.

 Животопис 

Желев е роден на 3 март 1935 година во селото Веселиново кај Шумен. Средно образование завршил во гимназијата во Шумен, а во 1958 година дипломирал филозофија на Софискиот универзитет „Св. Климент Охридски“

Жељу Желев бил иницијатор и соосновач на Клубот за гласност и перестројка и еден од основачите на Сојузот на демократските сили (СДС) во декември 1989 година.

По првите повеќепартиски избори во Бугарија во јуни 1990 година, Желев станал координатор на Пратеничката група на СДС, а веќе на 1 август Народното собрание го избрал за претседател на Бугарија. Во јануари 1992 година бил реизбран на функцијата на првите дирекни претседателски избори во Бугарија. Претседателксата должност ја извршувал до јануари 1997 година.

Во 1993 станал член на Либералната интернационала, а во 1997 година бил избран за почесен претседател на бугарската партија Либерално демократска алтернатива. Тој раководел и со фондацијата „Д-р Жељу Желев“, а бил и соосновач и претседател на Балканскиот политички клуб.

Желев е носител на највисокото државно одличје на Бугарија, орденот „Стара Планина“ од прв степен, како и на поголем број академски и државни награди.

Во Македонија е познат како предводник на процесот на меѓународното признавање на Република Македонија под нејзиното уставно име. Во Македонија го има добиено Орденот „8 Септември“

 Наводи 

Категорија:Бугарски политичари
Категорија:Претседатели на Бугарија
Категорија:Апсолвенти на Софискиот универзитет
Категорија:Носители на орденот „8 Септември“
Категорија:Бугарски мемоаристи